पाएं अपने शहर की ताज़ा ख़बरें और फ्री ई-पेपरडाउनलोड करें
अस्पतालों और कोविड केयर सेंटर पर ऑक्सीजन सिलेंडर की बढ़ती मांग के बीच अनुमंडल प्रशासन ने लगातार तीसरे दिन छापेमारी कर ऑक्सीजन सिलेंडर जब्त की है। भूमि सुधार उप समहर्ता रक्सौल (डीसीएलआर) आर डी राम के निर्देश पर अनुमंडल के पदाधिकारियों की टीम ने मंगलवार को औद्याेगिक नगरी शीतलपुर में छापेमारी की गई। करीब 4 से 5 घंटे तक चली छापेमारी में शीतलपुर के विभिन्न कारखानों से 14 बड़े ऑक्सीजन सिलेंडर बरामद किए गए हैं। डीसीएलआर राम दुलार राम ने बताया कि ऑक्सीजन सिलेंडर का व्यावसायिक प्रयोग अभी बंद है। ऐसे में जिनके द्वारा सिलेंडर स्टॉक किया गया है और सिलेंडर का व्यावसायिक प्रयोग किया जा रहा है। उसपर कार्रवाई की जा रही है। छापेमारी के लिए गठित टीम में अवर निर्वाची पदाधिकारी संतोष कुमार सिंह, बीडीअाे संदीप सौरभ, सीअाे विजय कुमार, कार्यपालक पदाधिकारी गौतम आनंद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn